В началото на 90-те години на 20 век заводът Омсктрансмаш в Омск, Русия, започва да изпитва сериозни финансови затруднения. Държавата няма възможност да издържа едновременно два танкови завода, а и конкурентният Уралвагонзавод в Нижни Тагил успява да сключи договори за въоръжаване на руската и индийската армия с новия си танк Т-90. Като опит за съживяване на производството конструкторите от завода започват разработката на принципно нов танк на основата на произвеждания в Омск Т-80У. За първи път танкът е показан на оръжейно изложение в Омск през 1997 г. само за две минути, и то покрит със защитна мрежа. През 1998 г. на военно изложение в Гърция е показана и схема на танка с основните му елементи. Разработката е прекратена през 2001 г. За това вероятно е надделяло мнението за ненадеждността на танковете с газотурбинни двигатели по времето на войната в Чечня. Предполага се, че идеи и технически решения от него са използвани в новия руски танк Т-14